አድዋ የይቻላል መንፈስን ያሰረጸ ፈርቀዳጅ ድል ነው – ዲሪባ ኩማ
አድዋ የይቻላል መንፈስን በማስረፅ እንዲሁም ፓን አፍሪካኒዝምን እውን ለማድረግ ፈር ቀዳጅ የድል በዓል መሆኑን የአዲስ አበባ ከተማ አስተዳድር ከንቲባ አቶ ድሪባ ኩማ ገለጹ፡፡አቶ ድሪባ በዓድዋ የተገኘውን ድል በዕድገትና ልማት ለመድገም እንዲቻል ወጣቱ ሰላምና እንድነቱን አስጠብቆ በመስራት ኃላፊነቱን ሊወጣ እንደሚገባም ገልጸዋል፡፡የጥንታዊት ኢትዮጵያ ጀግኖች አርበኞች ማሕበር ምክትል ፕሬዝዳንት አቶ አለማየሁ አበበ በበኩላቸው የአድዋ ድል  በአራቱም አቅጣጫ የሚገኙ ኢትዮጵያውያን ዘር፣ ኃይማኖት፣ ፆታ እና እድሜ ሳይለዩ በብዙ መስዋዕትነት የተገኘ ድል እንደመሆኑ ወጣቱ ይህን ታሪክ መነሻ በማድረግ እንደጀግኖች አርበኞች ተግቶ በመስራት የኢትዮጵያን ሕዳሴ ዕውን ለማድረግ መረባረብ ይኖርበታል ብለዋል፡፡   የአድዋ ድል ኢትዮጵያዊያን ለነፃነታቸው ሲሉ ራሳቸውን አሳልፈው የሰጡበት ደማቅ ታሪክ በመሆኑ ለቀጣዩ ትውልድ ለማስተላለፍ       ለማስገንባት 260 ሚሊየን ብር በጀት ተይዞለት በሶስት ዓመት ጊዜ ውስጥ የሚጠናቀቅ የሚያስችል ፕሮጄክት ይፋ መደረጉ ይታወሳል፡፡122ኛው የአድዋ ድል በዓል “አድዋ በአብሮነት የአሸናፊነት ተምሳሌት” በሚል መሪ ሃሳብ ዛሬ በዳግማዊ ሚሊኒክ አደባባይ ጀግኖች አርበኞች፣ የተለያዩ ሀገራት አምባሳደሮች፣ ዲፕሎማቶች፣ የአዲስ አበባና የአካባቢው ነዋሪዎች በተገኙበት በድምቀት ተከብሯል፡፡ 